rejauldu/bengali-wikipedia huggingface dataset:
বলাকা কমিউটার (ট্রেন নাম্বার-৪৯/৫০) বাংলাদেশ রেলওয়ে পরিচালিত একটি যাত্রীবাহী ট্রেন। জারিয়া ঝাঞ্জাইল থেকে ঢাকা  যাত্রাপথে ময়মনসিংহ জেলা ও গাজীপুর জেলাকে সংযুক্ত করেছে।  উদ্বোধন ২০১৫ সালের ৩১ ডিসেম্বর হতে ট্রেনটি সেবা প্রদান শুরু করে। যাত্রাপথ বলাকা কমিউটার জারিয়া ঝাঞ্জাইল থেকে, গৌরীপুর, ময়মনসিংহ, গাজীপুর হয়ে ঢাকা পর্যন্ত মিটারগেজ রেলপথে চলাচল করে এবং যাত্রাপথে থাকা প্রায় সকল স্টেশনে যাত্রাবিরতি দেয়।  স্টেশন তালিকা বলাকা কমিউটার যেসকল রেলওয়ে স্টেশন দিয়ে চলাচল করে: জারিয়া ঝাঞ্জাইল রেলওয়ে স্টেশন পূর্বধলা রেলওয়ে স্টেশন জালশুকা রেলওয়ে স্টেশন শ্যামগঞ্জ জংশন রেলওয়ে স্টেশন  গৌরীপুর জংশন রেলওয়ে স্টেশন বিষকা রেলওয়ে স্টেশন      শম্ভুগঞ্জ রেলওয়ে স্টেশন ময়মনসিংহ জংশন রেলওয়ে স্টেশন কৃষি বিশ্ববিদ্যালয় রেলওয়ে স্টেশন সুতিয়াখালী রেলওয়ে স্টেশন ফাতেমানগর রেলওয়ে স্টেশন আহমদবাড়ী রেলওয়ে স্টেশন আউলিয়ানগর রেলওয়ে স্টেশন ধলা রেলওয়ে স্টেশন গফরগাঁও রেলওয়ে স্টেশন মশাখালি রেলওয়ে স্টেশন কাওরাইদ রেলওয়ে স্টেশন সাত খামাইর রেলওয়ে স্টেশন শ্রীপুর রেলওয়ে স্টেশন ইজ্জতপুর রেলওয়ে স্টেশন রাজেন্দ্রপুর রেলওয়ে স্টেশন জয়দেবপুর রেলওয়ে স্টেশন টঙ্গী রেলওয়ে স্টেশন বিমানবন্দর রেলওয়ে স্টেশন তেজগাঁও রেলওয়ে স্টেশন কমলাপুর রেলওয়ে স্টেশন  সময়সূচি বলাকা কমিউটার ট্রেনের সময়সূচি নিম্নে উল্লেখ করা হলো: (বাংলাদেশ রেলওয়ের ৫২তম সময়সূচি অনুযায়ী) ঢাকা থেকে ছাড়ে ভোর ৪টা ৪৫ মিনিটে, জারিয়া ঝাঞ্জাইল পৌঁছায় সকাল ১০টা ১৫ মিনিটে।  জারিয়া ঝাঞ্জাইল থেকে ছাড়ে দুপুর ১২টায়, ঢাকা পৌঁছায় বিকাল ৫টা ৪০ মিনিটে। এবং ঢাকা বিমান বনদর থেকে ছাড়ে ভোর ৫ টা ৩০ মিনিটে।  সম্পর্কিত নিবন্ধ বাংলাদেশের মেইল ও কমিউটার ট্রেনের তালিকা       তথ্যসূত্র  বিষয়শ্রেণী:বাংলাদেশের এক্সপ্রেস, মেইল, কমিউটার, লোকাল ও শাটল ট্রেন বিষয়শ্রেণী:বাংলাদেশের নামযুক্ত যাত্রীবাহী ট্রেন
দিনাজপুর টেকনিক্যাল স্কুল ও কলেজ দিনাজপুর শহর হইতে ৭  কিলোমিটার উত্তরে, হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয় হইতে ১ কিলোমিটার দক্ষিণে ও  দিনাজপুর শিক্ষা বোর্ডে ৫০০ মিটার দক্ষিণে অবস্থিত  দিনাজপুর জেলার তথ্যবাতায়ন। দিনাজপুর-রংপুর অভিমুখী মহা সড়ক সংলগ্ন রানীগঞ্জ মোড়ে প্রতিষ্ঠানটির প্রধান ফটক অবস্থিত। বিদ্যালয়টির বিপরীত পার্শ্বে ইসলামিক ফাউণ্ডেশন ও ইমাম প্রশিক্ষণ কেন্দ্রটি  অবস্থিত।    প্রতিষ্ঠাকাল  ২০০১ সালে দিনাজপুর ভকেশনাল ট্রেনিং ইনস্টিটিউট (D-VTI) নামে স্থাপিত হয়। পরবর্তীতে ২০০৩ সালে প্রতিষ্ঠানটির নাম পরিবর্তন করে দিনাজপুর টেকনিক্যাল স্কুল ও কলেজ দেওয়া হয়।  ডিপার্টমেন্ট সমূহঃ  ১। জেনারেল ইলেকট্রিক্যাল ওয়ার্কস  ২। রেফ্রিজারেশন অ্যান্ড এয়ার-কন্ডিশনিং  ৩। আইটি সাপোর্ট অ্যান্ড আইওটি বেসিকস  ৪। অটোমোবাইল অ্যান্ড অটো-ইলেকট্রিক বেসিকস  শিক্ষার্থী সংখ্যাঃ প্রায় ১ হাজার   তথ্যসূত্র   বহিঃসংযোগ  __কোনসম্পাদনাঅনুচ্ছেদনয়__  বিষয়শ্রেণী:দিনাজপুর জেলার বিদ্যালয় বিষয়শ্রেণী:২০০১-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০০১-এ বাংলাদেশে প্রতিষ্ঠিত বিষয়শ্রেণী:দিনাজপুর জেলার মহাবিদ্যালয় বিষয়শ্রেণী:বাংলাদেশের সরকারি টেকনিক্যাল স্কুল ও কলেজ
থাম্ব|আর্জেন্টিনায় স্প্যানিশ ভাষা এর দ্বান্দ্বিক রূপ দক্ষিণ আমেরিকার স্পেনীয়ভাষী দেশগুলির মধ্যে আর্জেন্টিনা বৃহত্তম। স্পেনীয় ভাষা আর্জেন্টিনার সরকারি ভাষা। ১৫১৬ সালে এখানে স্পেনীয় উপনিবেশ স্থাপনকারীদের পদার্পণ হয় এবং ১৮১৬ সাল পর্যন্ত দেশটি স্পেনের উপনিবেশ ছিল। ২০১০ সালের আদমশুমারি ও অন্যান্য গবেষণা অনুযায়ী আর্জেন্টিনাতে প্রায় ৪ কোটি ৯ লক্ষ লোক স্পেনীয় ভাষাতে কথা বলে (অর্থাৎ প্রায় সমগ্র জনসংখ্যা).Aún hay niños que sólo hablan el guaraní y no entienden el castellano  আর্জেন্টিনায় কথিত স্পেনীয় ভাষার কিছু নিজস্ব বৈশিষ্ট্য আছে। আর্জেন্টিনার স্পেনীয় ভাষায় প্রচুর পরিমাণে স্থানীয় আদিবাসী ভাষার শব্দ প্রবেশ করেছে। এই আদিবাসী ভাষাগুলির মধ্যে আছে উত্তর-পশ্চিমের কেচুয়া ভাষা, উত্তর-পূর্বের গুয়ারানি ভাষা, এবং দক্ষিণের মাপুদুংগুন ভাষা। এই ভাষাগুলি আর্জেন্টিনার স্পেনীয় ভাষার উচ্চারণ ও ব্যাকরণকে প্রভাবিত করেছে। কেচুয়া আন্দেস পর্বতমালা অঞ্চলের ভাষা, এটি ইনকা সাম্রাজ্যের সরকারি ভাষা ছিল।  এছাড়া অন্যান্য ইউরোপীয় ভাষাও আর্জেন্টিনার স্পেনীয় ভাষার উপর প্রভাব ফেলেছে। আর্জেন্টিনায় ১৯শ শতকের মাঝামাঝি থেকে ২০শ শতকের শেষভাগ পর্যন্ত যেসব ইউরোপীয় অভিবাসী এসেছে, তারা এই প্রভাবের কারণ। এদের মধ্যে সবচেয়ে বেশি প্রভাবশালী হল ইতালীয়রা, তবে পোলীয়, রুশ, ফরাসি ও জার্মানরাও আছে।  আর্জেন্টিনীয়রা দ্বিতীয় পুরুষ একবচনের জন্য Tu সর্বনামের বদলে Vos সর্বনাম ব্যবহার করে। আর্জেন্টিনীয় স্পেনীয় ভাষার শব্দভাণ্ডারে ইংরেজি শব্দের অণুপ্রবেশ অন্যান্য স্পেনীয়ভাষী দেশগুলির তুলনায় বেশি।  ২০শ শতকের শুরুর দিকে আর্জেন্টিনায় হাজার হাজার ইতালীয় পাড়ি জমায়, ফলে দেশটিতে ইতালীয় বংশোদ্ভুত লোকের পরিমাণ ২৫% শতাংশ থেকে বেড়ে ৫০% হয়ে যায়। এই প্রথম প্রজন্মের আর্জেন্টিনীয়-ইতালীয়রা স্পেনীয় ও ইতালীয় ভাষার মিশ্রণে একটি জগাখিচুড়ি ভাষায় কথা বলত, যাকে বলা হত "কোকোলিচে"। কোকোলিচে ছিল স্থানীয় আর্জেন্টিনীয়দের জন্য হাস্যাস্পদ একটি ভাষা। স্থানীয় সংস্কৃতির বিভিন্ন মাধ্যমে - গল্প-উপন্যাস-নাটকে এগুলি হাসির উপাদান হিসেবে ব্যবহৃত হত। তবে পরবর্তী প্রজন্মের ইতালীয়রা স্পেনীয় ভাষা আত্মীকৃত করে নেয় এবং কোকোলিচেও নির্মূল হয়ে যায়।   তথ্যসূত্র    বহিঃসংযোগ   আর্জেন্টিনার ভাষার উপর এথনোলগ-এর রিপোর্ট    বিষয়শ্রেণী:আর্জেন্টিনা বিষয়শ্রেণী:দক্ষিণ আমেরিকার ভাষা
ক্ষুদ্র নৃগোষ্ঠীর সাংস্কৃতিক ইনস্টিটিউট বাংলাদেশের বান্দরবান জেলার, বান্দরবান সদর উপজেলায় অবস্থিত। বৃহত্তর পার্বত্য চট্টগ্রাম অঞ্চলের ক্ষুদ্র নৃ-গোষ্ঠীর সাংস্কৃতিক ঐতিহ্য সংরক্ষণ, পরিচর্যা, উন্নয়ন ও চর্চা এবং লালনের লক্ষ্যে ১৯৮৫ সালে সংস্কৃতি মন্ত্রণালয়ের একটি বিশেষ প্রকল্পের মাধ্যমে এ ইনস্টিটিউটটি প্রতিষ্ঠা করা হয়।   ইতিহাস   ১৯৭৮ সালে রাঙামাটিতে উপজাতীয় সাংস্কৃতিক ইনস্টিটিউট প্রতিষ্ঠার ফলে অন্যান্য দুই পার্বত্য জেলায় ক্ষুদ্র নৃ-গোষ্ঠীর সাংস্কৃতিক ঐতিহ্য সংরক্ষণের প্রয়োজনীয়তা দেখা দেয়। এরই পরিপ্রেক্ষিতে শিক্ষা মন্ত্রণালয়ের (তৎকালীন ক্রীড়া ও সংস্কৃতি বিভাগ) প্রশাসনিক নিয়ন্ত্রণে ১৯৮৫ সালে বান্দরবানে ইনস্টিটিউটের একটি আঞ্চলিক কার্যালয় গঠন করা হয়। ১৯৮৮ সালে সংস্কৃতি বিষয়ক মন্ত্রণালয়ের নিয়ন্ত্রণাধীন সংস্থা হিসেবে একটি স্বতন্ত্র উপজাতীয় সাংস্কৃতিক ইনস্টিটিউট স্থাপন করে ইনস্টিটিউটটিকে প্রধান কার্যালয়ে রূপান্তর করা হয়। পরবর্তীতে ২০১০ সালে ক্ষুদ্র নৃগোষ্ঠী সাংস্কৃতিক প্রতিষ্ঠান আইন কার্যকর হওয়ার পর থেকে ইনস্টিটিউটের নাম পরিবর্তন করে ক্ষুদ্র নৃগোষ্ঠীর সাংস্কৃতিক ইনস্টিটিউট, বান্দরবান রাখা হয়।   কার্যক্রম   প্রশিক্ষণ   সাধারণ সঙ্গীত  উপজাতীয় সঙ্গীত   তাঁত বুনন ও পোষাক তৈরি প্রশিক্ষণ  নৃত্য  নাট্য  কবিতা আবৃত্তি ও প্রমিত উচ্চারণ  চিত্রাঙ্কন    গবেষণা, প্রকাশনা ও গ্রন্থাগার   ক্ষুদ্র নৃগোষ্ঠীর ভাষা শিক্ষা কোর্স  ক্ষুদ্র নৃগোষ্ঠীর দুষ্প্রাপ্য সামগ্রী ও প্রত্নবস্তু সংগ্রহ    আরও দেখুন   সংস্কৃতি বিষয়ক মন্ত্রণালয়  বাংলাদেশের জাতিগোষ্ঠী  বান্দরবান জেলা   তথ্যসূত্র     বিষয়শ্রেণী:বাংলাদেশের সরকারি সংস্থা বিষয়শ্রেণী:বাংলাদেশের গবেষণা প্রতিষ্ঠান বিষয়শ্রেণী:১৯৮৫-এ বাংলাদেশে প্রতিষ্ঠিত বিষয়শ্রেণী:বাংলাদেশের ক্ষুদ্র নৃগোষ্ঠীর সাংস্কৃতিক প্রতিষ্ঠান বিষয়শ্রেণী: বান্দরবান জেলা বিষয়শ্রেণী:বান্দরবান ভিত্তিক সংগঠন বিষয়শ্রেণী:১৯৮৫-এ প্রতিষ্ঠিত সরকারি সংস্থা
কান্‌কোলিম () ভারতের গোয়া রাজ্যের দক্ষিণ গোয়া জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে কান্‌কোলিম শহরের জনসংখ্যা হল ১৫,৮৪৮ জন। এর মধ্যে পুরুষ ৪৯% এবং নারী ৫১%।  এখানে সাক্ষরতার হার ৭৮%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭৪%। সারা ভারতের সাক্ষরতার হার ৫৯.৫%, তার চাইতে কান্‌কোলিম এর সাক্ষরতার হার বেশি।  এই শহরের জনসংখ্যার ৯% হল ৬ বছর বা তার কম বয়সী।   তথ্যসূত্র   বিষয়শ্রেণী:গোয়ার শহর ও নগর
আর্থার উইলিয়াম সেকাল (; জন্ম: ১৪ সেপ্টেম্বর, ১৮৬৮ - মৃত্যু: ২০ জুলাই, ১৯৪৫) কেপ উপনিবেশের কিং উইলিয়ামস টাউন এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৯৬ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্স ও গটেং দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন আর্থার সেকাল। ডানহাতে মিডিয়াম বোলিংয়ের পাশাপাশি ডানহাতে নিচেরসারিতে কার্যকরী ব্যাটিংশৈলী প্রদর্শন করেছেন তিনি।   প্রথম-শ্রেণীর ক্রিকেট  ১৮৮৯-৯০ মৌসুম থেকে ১৮৯৬-৯৭ মৌসুম পর্যন্ত আর্থার সেকালের প্রথম-শ্রেণীর খেলোয়াড়ী জীবন চলমান ছিল।  দক্ষিণ আফ্রিকার প্রাদেশিক ক্রিকেটে প্রধানত ট্রান্সভালের পক্ষাবলম্বন করেন। এছাড়াও, কিম্বার্লী ও ওয়েস্টার্ন প্রভিন্সের পক্ষে খেলেছেন। ১৮৯৩-৯৪ মৌসুমে কারি কাপের চূড়ান্ত খেলায় ব্যক্তিগত সেরা বোলিং পরিসংখ্যান ৬/৪৮ পান। এরফলে, নাটালের বিপক্ষে ইনিংস ব্যবধানে জয় তুলে নেয় ওয়েস্টার্ন প্রভিন্স দল। এ খেলাতেই ব্যক্তিগত সেরা ৬৪ রানের ইনিংস খেলেন। এছাড়াও, এক বছর বাদে কারি কাপে ওয়েস্টার্ন প্রভিন্সের বিপক্ষে ট্রান্সভালকে জয় এনে দেন।   আন্তর্জাতিক ক্রিকেট  সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন আর্থার সেকাল। ২১ মার্চ, ১৮৯৬ তারিখে কেপ টাউনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল।  ১৮৯৪ সালে প্রথমবারের মতো ইংল্যান্ড সফরে আসা দক্ষিণ আফ্রিকা দলের অন্যতম সদস্য ছিলেন। কোন টেস্ট কিংবা কোন প্রথম-শ্রেণীর খেলায় অংশগ্রহণের সুযোগ হয়নি তার। এ সফরে ১৫.১০ গড়ে সর্বমোট ৩৫৫ রান তুলেন। গ্ল্যামারগনের বিপক্ষে ব্যক্তিগত সর্বোচ্চ ৬৩ রান তুলেন। তবে, ৪২.৩০ গড়ে মাত্র চার উইকেট পেয়েছিলেন তিনি।  দক্ষিণ আফ্রিকায় ফিরে ১৮৯৫-৯৬ মৌসুমে কেপ টাউনের নিউল্যান্ডস ক্রিকেট গ্রাউন্ডে লর্ড হকের নেতৃত্বাধীন সফরকারী ইংরেজ দলের বিপক্ষে সিরিজের তৃতীয় টেস্টে অংশ নেন। ৬ ও অপরাজিত ১৭ রানের পাশাপাশি ২/৩৭ লাভ করেন।  ২০ জুলাই, ১৯৪৫ তারিখে ৭৬ বছর বয়সে ট্রান্সভালের জোহেন্সবার্গ এলাকায় আর্থার সেকালের দেহাবসান ঘটে।   তথ্যসূত্র    আরও দেখুন   জর্জ গ্লোভার  সানফয়েল সিরিজ  আলফ্রেড রিচার্ডস  এক টেস্টের বিস্ময়কারী  ইস্টার্ন প্রভিন্স ক্রিকেট দল  দক্ষিণ আফ্রিকান টেস্ট ক্রিকেটারদের তালিকা   বহিঃসংযোগ       বিষয়শ্রেণী:১৮৬৮-এ জন্ম বিষয়শ্রেণী:১৯৪৫-এ মৃত্যু বিষয়শ্রেণী:ওয়েস্টার্ন প্রভিন্সের ক্রিকেটার বিষয়শ্রেণী:গটেংয়ের ক্রিকেটার বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার টেস্ট ক্রিকেটার বিষয়শ্রেণী:কোন্স থেকে আগত ক্রিকেটার বিষয়শ্রেণী:গ্রিকুয়াল্যান্ড ওয়েস্টের ক্রিকেটার
মালদ্বীপ প্রজাতন্ত্রের অর্থ মন্ত্রণালয় (ধিবেহী: ดี่งวังสวย์) হল মালদ্বীপের পাবলিক ফাইন্যান্স পরিচালনার জন্য দায়বদ্ধ বিভাগ।   ইতিহাস  অর্থ মন্ত্রণালয় ১৯৩২ সালে মালদ্বীপের আর্থিক বিষয়গুলি পরিচালনা করার জন্য ভুজারাআতুল মালিয়া নামে আরবি নামে প্রতিষ্ঠিত হয়েছিল।   অর্থমন্ত্রীদের তালিকা    আব্দুল মজিদ রান্নাবানদেয়েরি কিলেগফানু, ১১ মার্চ ১৯০৩ থেকে ১৪ অক্টোবর ১৯৩২  হাসান ফরিদ দিদি, ২২ ডিসেম্বর ১৯৩২ থেকে ১৮ জানুয়ারী ১৯৪২  মোহাম্মদ আমিন দিদি, ১৮ জানুয়ারি ১৯৪২ থেকে ৩১ ডিসেম্বর ১৯৫২  ইব্রাহিম মুহাম্মদ দিদি, ১২ জুলাই ১৯৫৪ থেকে ২৭ নভেম্বর ১৯৫৫  ইব্রাহিম ফামুধেরি কিলেগফানু, ২৭ নভেম্বর ১৯৫৫ থেকে ১৪ ডিসেম্বর ১৯৫৭  ইব্রাহিম নাসির, ১৪ ডিসেম্বর ১৮৫৭ থেকে ১১ নভেম্বর ১৯৬৮  আব্দুল সাত্তার মুসা দিদি, ২৯ অক্টোবর ১৯৭০ থেকে ১০ মার্চ ১৯৭৫  মোহাম্মদ নুরউদ্দিন, ৭ জুলাই ১৯৭৬ থেকে ১১ নভেম্বর ১৯৭৮  মামুন আবদুল গাইয়ুম, ১১ নভেম্বর ১৯৭৮ থেকে ৫ জানুয়ারি ১৯৮৯  ইসমাইল ফাথি, ৫ জানুয়ারী ১৯৮৯ থেকে ১১ নভেম্বর ১৯৯৩  আরিফ হিলমি, ১১ নভেম্বর ১৯৯৩ থেকে ৩১ মে ২০০০  মোহাম্মদ জলিল, ১ জুন ২০০০ থেকে ১৪ জুলাই ২০০৫  কাসিম ইব্রাহিম, ১৮ আগস্ট ২০০৫ থেকে ১৫ জুলাই ২০০৮  আবদুল্লাহ জিহাদ, ১৫ জুলাই ২০০৮ থেকে ১১ নভেম্বর ২০০৮  আলী হাশিম, ১২ নভেম্বর ২০০৮ থেকে ১২ ডিসেম্বর ২০১০  আহমেদ ইনাজ, ১০ এপ্রিল ২০১১ থেকে ২৯ ডিসেম্বর ২০১১  মোহাম্মদ শিহাব, ৪ জানুয়ারী ২০১২ থেকে ৮ ফেব্রুয়ারি ২০১২  আবদুল্লাহ জিহাদ, ৫ মার্চ ২০১২ থেকে ২২ জুন ২০১৬  আহমেদ মুনাওয়ার, ২২ জুন ২০১৬ থেকে ১৫ নভেম্বর ২০১৮  ইব্রাহিম আমীর, ১৭ নভেম্বর ২০১৮ থেকে ১৭ নভেম্বর ২০২৩  মোহাম্মদ শফিক, ১৭ নভেম্বর ২০২৩ থেকে এখন পর্যন্ত   তথ্যসূত্র   বিষয়শ্রেণী:মালদ্বীপের রাজনীতি বিষয়শ্রেণী:মালদ্বীপ সরকারের মন্ত্রণালয় বিষয়শ্রেণী:অর্থ মন্ত্রণালয়
পিটার হ্যানস ডক্টার (জন্ম ৯ অক্টোবর,১৯৬৮) একজন মার্কিন চলচ্চিত্র পরিচালক, অ্যানিমেটর, চিত্রনাট্যকার, প্রযোজক, কন্ঠ অভিনেতা এবং পিক্সার অ্যানিমেশন স্টুডিওর প্রধান সৃজনী অফিসার। মনস্টার,ইক. (২০০১), আপ (২০০৯), এবং ইনসাইড আউট (২০১৫) তার পরিচালিত অ্যানিমেশন এবং পিক্সার অ্যানিমেশন স্টুডিওতে একজন প্রধান চরিত্র এবং সহযোগী হিসেবে পরিচিত। তিনি আটটি অস্কারের জন্য মনোনীত হয়েছেন (দুটিতে বিজয়ী এ পর্যন্ত আপ এবং ইনসাইড আউট এর জন্য-বেস্ট অ্যানিমেটেড ফিচার হিসেবে), সাতটি অ্যানি অ্যাওয়ার্ডস (পাঁচটি বিজয়ী), বাফটা চিলড্রেনস ফিল্ম পুরস্কার (যা তিনি জিতেছেন) এবং হচি চলচ্চিত্র পুরস্কার (যা তিনি জিতেছেন)।Awards for Peter Docter. Imdb.com Accessed June 8, 2009.  তথ্যসূত্র  বিষয়শ্রেণী:১৯৬৮-এ জন্ম বিষয়শ্রেণী:অ্যানিমেটেড চলচ্চিত্র পরিচালক বিষয়শ্রেণী:জীবিত ব্যক্তি বিষয়শ্রেণী:অ্যানিমেশন চিত্রনাট্যকার বিষয়শ্রেণী:অ্যানি পুরস্কার বিজয়ী বিষয়শ্রেণী:ডেনীয় বংশোদ্ভূত মার্কিন ব্যক্তি বিষয়শ্রেণী:মার্কিন অ্যানিমেটেড চলচ্চিত্র পরিচালক বিষয়শ্রেণী:মার্কিন অ্যানিমেটেড চলচ্চিত্র প্রযোজক বিষয়শ্রেণী:মার্কিন প্রধান নির্বাহী বিষয়শ্রেণী:মার্কিন খ্রিস্টান বিষয়শ্রেণী:মার্কিন চলচ্চিত্র স্টুডিও নির্বাহী বিষয়শ্রেণী:মার্কিন কণ্ঠাভিনেতা বিষয়শ্রেণী:ক্যালিফোর্নিয়া ইনস্টিটিউট অব আর্টসের প্রাক্তন শিক্ষার্থী
বিগ বস ১০ (এছাড়াও বিগ বস: ইন্ডিয়া ইসে আপনা হি ঘর সামঝো নামেও পরিচিত) ভারতীয় আপাতবাস্তব টেলিভিশন অনুষ্ঠান বিগ বসের হিন্দি সংস্করণের দশম মৌসুম ছিল। এন্ডেমল শাইন ভারত দ্বারা প্রযোজিত এই মৌসুমটি ২০১৬ সালের ১৬ই অক্টোবর তারিখে উদ্বোধনী অনুষ্ঠানের মাধ্যমে শুরু হয়েছিল, যা ১০৫ দিনের যাত্রা শেষে ২০১৭ সালের ২৯শে জানুয়ারি তারিখে ফাইনালের মাধ্যমে সম্পন্ন হয়েছে। পূর্ববর্তী মৌসুমের মতো এই মৌসুমটিও ভারতীয় টেলিভিশন চ্যানেল কালার্স টিভির পাশাপাশি ডিজিটাল মাধ্যম ভুটে সম্প্রচারিত হয়েছে। ভারতীয় অভিনেতা সালমান খান পূর্ববর্তী মৌসুমের মতো এই মৌসুমেও উপস্থাপনা করেছেন।  ১৮ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় কৃষক মনবীর গুরজর জয়লাভ করেছেন, অন্যদিকে বানি জে প্রথম রানার-আপ হয়েছেন। এছাড়াও লোপামুদ্রা রাউত, মনু পাঞ্জাবি এবং রোহান মেহরা ফাইনালে পৌঁছেছিলেন।  বিন্যাস বিগ বস মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান বিগ ব্রাদারের আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।  এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।  বাসিন্দা   স্থান  বাসিন্দা  পেশা      অবস্থা  ১  মনবীর গুরজর  কৃষক  দিন ১  দিন ১০৫   ২  বানি জে  মডেল  দিন ১  দিন ১০৫   ৩  লোপামুদ্রা রাউত  মডেল  দিন ১  দিন ১০৫   ৪  মনু পাঞ্জাবি  অভিনেতা  দিন ১  দিন ১০৫   ৫  রোহান মেহরা  অভিনেতা  দিন ১  দিন ১০৫   ৬  মোনালিসা  অভিনেত্রী  দিন ১  দিন ৯৭   ৭  নিতিভা কৌল  মার্কেটিং কর্মী  দিন ১  দিন ৯১   ৮  স্বামী ওম  ধর্মীয় নেতা  দিন ১  দিন ৮১   ৯  গৌরব চোপড়া  অভিনেতা  দিন ১  দিন ৭৮   ১০  প্রিয়াঙ্কা জাজ্ঞা  মার্কেটিং নিয়োগকারী  দিন ১  দিন ৬৯   ১১  রাহুল দেব  অভিনেতা  দিন ১  দিন ৬৩   ১২  সাহিল আনন্দ  অভিনেতা  দিন ৪২  দিন ৫৬   ১৩  জেসন শাহ  মডেল  দিন ৪২  দিন ৫৬   ১৪  ইলিনা কাজান  অভিনেত্রী  দিন ৪২  দিন ৪৮   ১৫  লোকেশ শর্মা  শিক্ষার্থী  দিন ১  দিন ৩৫   ১৬  করণ মেহরা  অভিনেতা  দিন ১  দিন ৩৪   ১৭  নবীন প্রকাশ  শিক্ষক  দিন ১  দিন ২৮   ১৮  আকাঙ্ক্ষা শর্মা  লেখিকা  দিন ১  দিন ১৪    তথ্যসূত্র  বহিঃসংযোগ     বিষয়শ্রেণী:বিগ বসের (হিন্দি টেলিভিশন ধারাবাহিক) মৌসুম বিষয়শ্রেণী:২০১৬-এ ভারতীয় টেলিভিশন মৌসুম বিষয়শ্রেণী:২০১৭-এ ভারতীয় টেলিভিশন মৌসুম বিষয়শ্রেণী:কালার্স টিভির মৌলিক অনুষ্ঠান
দহিসার মেট্রো স্টেশন (পূর্ব) হল মুম্বই মেট্রোর একটি স্টেশন। স্টেশনটি উত্তর মুম্বাইয়ের ওয়েস্টার্ন এক্সপ্রেস হাইওয়ের উপরে উত্তোলিতভাবে অবস্থিত। এটি মুম্বাই মেট্রো লাইন ২এ-এর একটি স্টেশন হিসাবে কাজ করে। স্টেশনটি ২০২২ সালের ২রা এপ্রিল উদ্বোধন করা হয়েছিল।  স্টেশনটি মুম্বই মহানগর অঞ্চল উন্নয়ন কর্তৃপক্ষের মালিকানাধীন।   ইতিহাস  ধনুকারওয়াড়ি থেকে দহিসার (পূর্ব) পর্যন্ত লাইন ২এ-এর প্রথম ভাগের পরীক্ষামূলক দৌড় ২০২১ সালের ৩১শে শুরু হয়েছিল। দহিসারের স্টেশনের (পূর্ব) বাণিজ্যিক কার্যক্রম ২০২২ সালের ৩ই এপ্রিল লাইন ২এ-এর প্রথম ধাপের সঙ্গে শুরু হয়েছিল।   স্টেশন   গঠন  মুম্বই মেট্রোর লাইন ২এ-এর অন্তর্গত দহিসার (পূর্ব) মেট্রো স্টেশনটি গঠনগতভাবে একটি উত্তোলিত মেট্রো স্টেশন। স্টেশনের মোট ৩ টি স্তর রয়েছে। প্রথম স্তর বা ভূমি স্তরে স্টেশনের প্রবেশ পথ ও প্রস্থান পথ শুরু বা শেষ হয়। দ্বিতীয় স্তর বা মধ্যবর্তী স্তরে স্টেশনের ভাড়া নিয়ন্ত্রণ, স্টেশন এজেন্ট, মেট্রো কার্ড বিক্রিয় মেশিন, ক্রসওভার প্রভৃতি অবস্থিত। তৃতীয় স্তর বা অন্তিম স্তরে প্ল্যাটফর্ম ও রেল ট্র্যাক অবস্থিত।   প্ল্যাটফর্ম   দহিসার (পূর্ব) মেট্রো স্টেশনে মোট ২ টি পার্শ্ব প্ল্যাটফর্ম রয়েছে। পার্শ্ব প্ল্যাটফর্ম দুটি স্টেশনের দ্বিতীয় স্তর বা মধ্যবর্তী স্তরে মাধ্যমে পরস্পরের সঙ্গে সংযুক্ত রয়েছে।   বিদ্যুৎ ও  সংকেত ব্যবস্থা  মুম্বই মেট্রোর অন্য সকল স্টেশন ও রেলপথের মত দহিসার (পূর্ব) স্টেশনেও ট্রেন পরিচালনার জন্য ওভারহেড ক্যাটেনারি দ্বারা ২৫ হাজার ভোল্টের এ.সি. বিদ্যুৎ ব্যবস্থা ব্যবহার করা হয়।  তথ্যসূত্র  বিষয়শ্রেণী:মুম্বই মেট্রো স্টেশন
নিউ প্রভিডেন্স হলো বাহামা দ্বীপপুঞ্জের সবচেয়ে জনবহুল দ্বীপ। বাহামা দ্বীপপুঞ্জের মোট জনসংখ্যার ৭০% এ দ্বীপে বাস করে। বাহামা দ্বীপপুঞ্জের রাজধানী নাসাউ নিউ প্রভিডেন্স দ্বীপে অবস্থিত। ক্রিস্টোফার কলম্বাসের নিউ ওয়ার্ল্ড আবিস্কারের পর দ্বীপের মালিকানা স্পেনের ছিলো। কিন্তু এখানে বসতি স্থাপন করতে স্প্যানিশ সরকারের কোন আগ্রহ ছিলো না। দ্বীপের সবচেয়ে বড় শহর নাসাউের পূর্বনাম ছিলো চার্লসটাউন। এটি ১৬৮৪ সালে স্প্যানিশদের দ্বারা ধ্বংসস্তুপে পরিণত হয়। এটি পুননির্মাণ এবং পুননামকরণ করেন নিকোলাস ট্রট।   তথ্যসূত্র    বহিঃসংযোগ   বাহামা দ্বীপপুঞ্জের পর্যটন ওয়েবসাইট (মার্কিন যুক্তরাষ্ট্র)   বাহামা দ্বীপপুঞ্জের সরকারি ওয়েবসাইট    বিষয়শ্রেণী:ক্যারিবীয় দ্বীপ
ডন হচ্ছে ১৯৭৮ সালে মুক্তিপ্রাপ্ত একটি হিন্দি চলচ্চিত্র যেটির কাহিনী লিখেছিলেন সেলিম-জাভেদ জুটি (সেলিম খান এবং জাভেদ আখতার), প্রযোজনা করেছিলেন নরিমান ইরানি এবং পরিচালনা করেছিলেন চন্দ্র বরোত। চলচ্চিত্রটিতে অভিনয় করেছিলেন অমিতাভ বচ্চন, জিনাত আমান, প্রাণ, ইফতেখার, হেলেন, ওম শিবপুরি, সত্যেন্দ্র কাপুর এবং পিঞ্চু কাপুর। চলচ্চিত্রটির সঙ্গীত পরিচালনা করেছিলেন কল্যাণজী-আনন্দজী, এবং গীতিকার ছিলেন অঞ্জন এবং ইন্দিভার।  চলচ্চিত্রটিতে অমিতাভ বচ্চন দ্বৈত চরিত্রে অভিনয় করেছিলেন; একটি খল চরিত্র ডন হিসেবে যে বম্বের আন্ডারওয়ার্ল্ডের প্রধান এবং আরেকটি তারই মত দেখতে সাধারণ সহজ-সরল নিরাপরাধ গরীব মানুষ বিজয় নামের এক ব্যক্তির চরিত্রে। চলচ্চিত্রটির কাহিনী মূলত বিজয়ের ডন ভূমিকায় অবতীর্ণ হওয়া নিয়ে যে ডন মারা যাবার পর পুলিশ বাহিনীর ঊর্ধ্বতন কর্মকর্তা ডিএসপি ডি'সিলভার কথা শোনে।  চলচ্চিত্রটি ছিলো ১৯৭৮ সালের তৃতীয় সর্বোচ্চ আয়কারী হিন্দি চলচ্চিত্র এবং বক্স অফিস ইন্ডিয়া দ্বারা 'গোল্ডেন জুবিলী' স্বীকৃতি পেয়েছিলো। ১৯৮০ সালে তামিল ভাষায় বিল্লা নামে একটি অনুরূপ চলচ্চিত্রে রজনীকান্ত অভিনয় করেছিলেন যেটি এই চলচ্চিত্রেরই পুনঃনির্মাণ ছিলো এবং ব্যবসাসফল ছিলো। অভিনয়ে অমিতাভ বচ্চন - ডন এবং বিজয় (দ্বৈত চরিত্র) জিনাত আমন - রোমা প্রাণ - জ্যাসজিৎ 'জেজে' ইফতেখার - ডিএসপি ডি সিলভা ওম শিবপুরী - বর্ধণ/ইন্টারপোল কর্মকর্তা মালিক (ভুয়া) পিঞ্চু কাপুর - ইন্টারপোল কর্মকর্তা (আসল) সত্যেন্দ্র কাপুর - পুলিশ পরিদর্শক বর্মা কমল কাপুর - নারাং হেলেন - কামিনী তথ্যসূত্র  বহিঃসংযোগ      বিষয়শ্রেণী:হিন্দি ভাষার চলচ্চিত্র বিষয়শ্রেণী:১৯৭০-এর দশকের হিন্দি ভাষার চলচ্চিত্র বিষয়শ্রেণী:১৯৭৮-এর চলচ্চিত্র বিষয়শ্রেণী:মুম্বইয়ের পটভূমিতে চলচ্চিত্র বিষয়শ্রেণী:মুম্বইয়ে ধারণকৃত চলচ্চিত্র বিষয়শ্রেণী:ভারতে সংঘবদ্ধ অপরাধ সম্পর্কে চলচ্চিত্র বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র বিষয়শ্রেণী:ভারতীয় অপরাধ থ্রিলার চলচ্চিত্র বিষয়শ্রেণী:ভারতীয় অপরাধ অ্যাকশন চলচ্চিত্র বিষয়শ্রেণী:আইটেম নাম্বার বিশিষ্ট চলচ্চিত্র বিষয়শ্রেণী:সলিম-জাভেদের চিত্রনাট্য সংবলিত চলচ্চিত্র বিষয়শ্রেণী:অন্য ভাষায় পুনর্নির্মিত হিন্দি চলচ্চিত্র
জাহাঙ্গীর আলম (জন্ম: ৫ মার্চ, ১৯৭৩) নারায়ণগঞ্জে জন্মগ্রহণকারী বাংলাদেশের সাবেক আন্তর্জাতিক ক্রিকেটার। বাংলাদেশ ক্রিকেট দলের অন্যতম সদস্য ছিলেন। ১৯৯৭ থেকে ১৯৯৯ সময়কালে বাংলাদেশ দলের পক্ষে ৩টি একদিনের আন্তর্জাতিকে অংশ নিয়েছেন। দলে তিনি মূলতঃ উদ্বোধনী ব্যাটসম্যান হিসেবে খেলতেন। পাশাপাশি দলের প্রয়োজনে উইকেট-রক্ষণেও নিজেকে জড়িত রাখতেন। ঘরোয়া ক্রিকেটে সফলতা পেলেও আন্তর্জাতিক অঙ্গনে তেমন সুবিধা করতে পারেননি।   খেলোয়াড়ী জীবন  ১৯৮৯ সালে অনূর্ধ্ব-১৯ দলের সদস্যরূপে ইংল্যান্ড সফরে স্বীয় ক্রীড়াপ্রতিভা তুলে ধরেন। শতক তুলে সফর শুরু করেন ও ধারাবাহিকতা অব্যাহত রাখেন। ওয়েকোম্বের বিপক্ষে তার ১৩২ রান সফরে দলের সর্বোচ্চ ছিল। এসময় তিনি জাভেদ ওমরের সাথে উদ্বোধনী জুটিতে ২১০ রান তুলেন। এছাড়াও হোমস্টেডের বিপক্ষে ৩৫ ও ওয়াকহামের বিপক্ষে ৪০ করেন। সামগ্রিকভাবে ৫ খেলায় ৪৩.৮০ গড়ে ২১৯ রান সংগ্রহ করেন তিনি।Hasan Babli. "Antorjartik Crickete Bangladesh".  Khelar Bhuban Prakashani, November 1994. এর বৈপরীত্য ধরা পড়ে ডিসেম্বর, ১৯৮৯ সালের অনূর্ধ্ব-১৯ এশিয়া কাপে। এতে তিনি তেমন সুবিধা করতে পারেননি। চার খেলায় অংশ নিয়ে চট্টগ্রামে শ্রীলঙ্কার বিপক্ষে সর্বোচ্চ ৩৮ তোলেন।   আইসিসি ট্রফি  ১৯৯৪ সালে কেনিয়ায় অনুষ্ঠিত আইসিসি ট্রফিতে তিনি তার স্বর্ণালী সময় অতিবাহিত করেন। সংযুক্ত আরব আমিরাতের বিপক্ষে অপরাজিত ১১৭* রান করেন যা দলের উল্লেখযোগ্য দিক ছিল। এরপর নেদারল্যান্ডস ও কেনিয়ার বিপক্ষে যথাক্রমে ৪৮ ও ৫৭ করেন। তবে সবগুলো খেলাতেই তার দল পরাজিত হয়েছিল। ১৯৯৭ সালের আইসিসি ট্রফি জয়ী বাংলাদেশ দলের অন্যতম সদস্য ছিলেন। গ্রুপ-পর্বে তিনি কেবলমাত্র স্বাগতিক মালয়েশিয়ার বিপক্ষে একটি খেলায় অংশ নিতে পেরেছিলেন। দুটি প্রতিযোগিতায় অংশ নিয়ে ৮ আট খেলায় ২৯১ রান তুলেন।Banglacricket ICC Trophy  (Retrieved on 2009-09-14)   তথ্যসূত্র    আরও দেখুন   এনামুল হক  বাংলাদেশ জাতীয় ক্রিকেট দল  বাংলাদেশী ওডিআই ক্রিকেটারদের তালিকা  বিষয়শ্রেণী:বাংলাদেশী ক্রিকেটার বিষয়শ্রেণী:১৯৭৩-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশের একদিনের আন্তর্জাতিক ক্রিকেটার বিষয়শ্রেণী:বাংলাদেশী উইকেট-রক্ষক বিষয়শ্রেণী:চট্টগ্রাম বিভাগের ক্রিকেটার বিষয়শ্রেণী:ঢাকা বিভাগের ক্রিকেটার বিষয়শ্রেণী:উইকেট-রক্ষক বিষয়শ্রেণী:নারায়ণগঞ্জ জেলার ব্যক্তি বিষয়শ্রেণী:ঢাকা বিভাগ থেকে আগত ক্রিকেটার
মসাগ্রাম () হল ভারতের পশ্চিমবঙ্গ  রাজ্যের পূর্ব বর্ধমান জেলার বর্ধমান সদর দক্ষিণ মহকুমার জামালপুর ব্লকের আজহাপুর গ্রাম পঞ্চায়েতের অন্তর্গত একটি শহর। মসাগ্রাম থেকে প্রথম চন্দ্রগুপ্তের  একটি মুদ্রা আবিষ্কৃত হয়েছে, যা বর্তমানে বঙ্গীয় সাহিত্য পরিষদে সংরক্ষিত রয়েছে।রাখালদাস বন্দ্যোপাধ্যায়, বাঙ্গালার ইতিহাস, দে'জ পাবলিশিং, কলকাতা-৭৩, , পৃষ্ঠাঃ ৩২  ভূ-উপাত্ত মসাগ্রাম  এ অবস্থিত।  এটি দামোদর নদীর তীরে অবস্থিত।এটি পালসিট থেকে প্রায় ৭ কিলোমিটার (৪.৩ মাইল) দক্ষিণে এবং শক্তিগড় থেকে ১২ কিলোমিটার (৭.৫ মাইল) দূরে অবস্থিত।   জনসংখ্যা মসাগ্রাম ৪৩১০ জনসংখ্যার সাথে জামালপুর ব্লকের ১২ তম জনসংখ্যাবিশিষ্ট গ্রাম, যা ভারতের পশ্চিমবঙ্গের পূর্ব বর্ধমান জেলায়  অবস্থিত।মসাগ্রাম গ্রামের মোট ভৌগোলিক এলাকা ৩.৮২ বর্গ কিলোমিটার এবং এটি ব্লকের এলাকায় ১৬ তম বৃহত্তম গ্রাম।গ্রামের জনসংখ্যা ঘনত্ব প্রতি কিলোমিটারে ১১২৮ জন।  যোগাযোগ বর্ধমান জংশন রেল স্টেশন থেকে মসাগ্রাম রেলওয়ে স্টেশন ২৩ কিলোমিটার (১৪ মাইল) এবং হাওড়া-বর্ধমান কর্ড লাইনে হাওড়া জংশন রেলওয়ে স্টেশন থেকে ৭২ কিলোমিটার (৪৫ মাইল) দূরে অবস্থিত। Eastern Railway local time tableEastern Railway Time Table.  এটি  বাঁকুড়া-মসাগ্রাম লাইনের নির্মানস শেষে একটি টার্মিনা্ল স্টেশন (নির্মাণাধীন) হবে।   এটি এনএইচ ১৯-এ অবস্থিত এবং একটি রাস্তা মেমারীতে গ্র্যান্ড ট্রাঙ্ক রোডের  পরিণত হয়।  তথ্যসূত্র  বিষয়শ্রেণী:পশ্চিমবঙ্গের গ্রাম বিষয়শ্রেণী:পূর্ব বর্ধমান জেলার গ্রাম
আশা বিশ্ববিদ্যালয় বাংলাদেশ বাংলাদেশের রাজধানী ঢাকা শহরে অবস্থিত একটি বেসরকারি বিশ্ববিদ্যালয়। এটি বেসরকারি এনজিও আশা কর্তৃক প্রতিষ্ঠিত ও পরিচালিত। বিশ্ববিদ্যালয়ে দুটি শিফটে পড়ানো হয়।   উপাচার্যগণ   নিম্নোক্ত ব্যক্তিবর্গ আশা বিশ্ববিদ্যালয় বাংলাদেশের উপাচার্য হিসেবে দায়িত্ব পালন করেন:   ডালেম চন্দ্র বর্মণ   ক্যাম্পাস  আশা বিশ্ববিদ্যালয়টি মোহাম্মদপুর এলাকার শ্যামলীর খিলজী রোডে “আশা টাওয়ার” নামে পরিচিত একটি সুবিশাল ভবনে অবস্থিত।বিশ্ববিদ্যালয়ের অবস্থান   অনুষদ ও বিভাগসমূহ  বিশ্ববিদ্যালয়ে ৩টি ডিপার্টমেন্টের অধীনে ৯টি বিষয় রয়েছে।  ফ্যাকাল্টি অব বিজনেস  ব্যাচেলর অব বিজনেস এ্যাডমিনিস্ট্রেশন (বিবিএ)  মাস্টার্স অব বিজনেস এ্যাডমিনিস্ট্রেশন (এমবিএ)  ফ্যাকাল্টি অব লথাম্ব  এলএলবি (অনার্স)  এলএলএম (২ বছর)  এলএলএম (১ বছর)  ফ্যাকাল্টি অব আর্টস এন্ড সোস্যাল সায়েন্স  বিএ (অনার্স) ইন ইংলিশ  এম এ (প্রিলিমিনারী) ইন ইংলিশ  এম এ ইন ইংলিশ (লিটারেচার) এন্ড এম এ ইন এ্যাপ্লাইড লিংগুইসটিক এন্ড ইন এলটি  সার্টিফিকেট ইন ইংলিশ ল্যাঙ্গুয়েজ প্রোফিসিয়েন্স  ফ্যাকাল্টি অব সায়েন্স এন্ড ইঞ্জিনিয়ারিং  ডিপার্টমেন্ট অব ফার্মাসী  মাস্টার অব পাবলিক হেলথ্ (এম পি এইচ)   সুযোগ-সুবিধা   লাইব্রেরী  বিশ্ববিদ্যালয়ের লাইব্রেরিটি বিশ্ববিদ্যালয় ভবনের ৬ষ্ট তলায় অবস্থিত। লাইব্রেরিটি শীতাতপ নিয়ন্ত্রিত। সংগ্রহে ১০,০০০ বই ও বিভিন্ন জার্নাল রয়েছে এবং একসাথে ২০০ জন ছাত্র-ছাত্রী বসে পড়াশুনা করতে পারে।  ক্রেডিট ট্রান্সফার  দেশের অন্যান্য বিশ্ববিদ্যালয়ে ক্রেডিট ট্রান্সফারের সুবিধা রয়েছে।   তথ্যসূত্র    বহিঃসংযোগ   আশা বিশ্ববিদ্যালয় অফিসিয়াল ওয়েবসাইট  বিষয়শ্রেণী:বাংলাদেশের বেসরকারি বিশ্ববিদ্যালয় বিষয়শ্রেণী:ঢাকার বিশ্ববিদ্যালয় ও মহাবিদ্যালয় বিষয়শ্রেণী:২০০৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০০৬-এ বাংলাদেশে প্রতিষ্ঠিত বিষয়শ্রেণী:ঢাকা জেলার বিশ্ববিদ্যালয়